ລົດທີ່ໃຊ້ພະລັງງານແສງອາທິດ ໃນເຂດກາຊາ
ລົດ​ທີ່​ວ່າ​ນີ້ ​ໃຊ້​ງົບປະມານ 1 ພັນ 5 ຮ້ອຍ​ໂດ​ລາ​ສະຫະລັດ ​ເທົ່າ​ນັ້ນ ໃນ​ການ​ສ້າງ​ມັນ​ຂຶ້ນ​ມາ.​
ການສົ່ງນ້ຳມັນກາຊ້ວນ ແລະແອັດຊັ້ງ ໄປຍັງ ເຂດກາຊາ ເກືອບວ່າ ໄດ້ຢຸດສະງັກລົງໃນປີກາຍນີ້ ແລະສິ່ງທີ່ຮ້າຍແຮງໄປກວ່ານັ້ນ ກໍແມ່ນວ່າ ທັງໝົດຂອງຂົງເຂດດັ່ງກ່າວ ໄດ້ປະສົບກັບຄວາມຫຍຸ້ງຍາກ ຂາດແຄນໄຟຟ້າມາປີກວ່າແລ້ວ ບັນຫາທັງຫຼາຍທັງປວງນີ້ ໄດ້ນຳພາພວກນັກສຶກສາວິສະວະກຳສອງຄົນໃນຂົງເຂດດັ່ງກ່າວໄປສູ່ການສ້າງລົດທີ່ແລ່ນ ດ້ວຍພະລັງພະອາທິດຂຶ້ນມາ ຊຶ່ງເຮັດໃຫ້ນ້ຳມັນເຊື້ອໄຟ ໄຮ້ຄວາມຈຳເປັນ ຊຶ່ງວັນນະສອນ ຈະນຳເອົາລາຍລະອຽດ ຈາກລາຍງານ ຂອງ Kevin Enochs ນັກຂ່າວຂອງ VOA ມາສະເໜີທ່ານ ໃນອັນດັບຕໍ່ໄປ ດ້ວຍນ້ຳມັນເຊື້ອໄຟແລະພະລັງງານ ທີ່ເກືອບວ່າມີໜ້ອຍຢູ່ຕະຫຼອດນີ້  ການຂັບເຄື່ອນດ້ວຍຍວດຍານພາຫະນະ ໃນແຫຼມກາຊາ ຈຶ່ງຫຍຸ້ງຍາກລຳບາກ ທັງລາຄາແພງ ແລະບາງມື້ ແມ່ນເກືອບວ່າເປັນໄປບໍ່ໄດ້ຊໍ້າ ການທີ່ຈະແກ້ໄຂບັນຫາທີ່ວ່ານີ້ ນັກສຶກສາວິສະວະກຳ ທີ່ມະຫາວິທະຍາໄລ Al Azhar ໄດ້ຫັນໜ້າເຂົ້າສູ່ພະລັງງານທີ່ສະອາດ ເປັນພະລັງງານທີ່ບໍ່ອຶດບໍ່ຢາກ Khaled Bardawil ນັກສຶກສາວິສະວະກຳ ກ່າວວ່າ ມັນແມ່ນບາດກ້າວອັນໃຫຽ່ຫຼວງກໍເພາະວ່າ ສ່ວນໃຫຍ່ໃນເຂດກາຊາ ແມ່ນໃຊ້ພະລັງງານທາງເລືອກ ຫຼື AC ໃນຂະນະທີ່ແຊລຂອງແສງອາທິດ ສ້າງພະລັງງານໄຟຟ້າ ທີ່ເອີ້ນວ່າ Direct current ຫຼື DC Jamal Al-Meqatiນັກສຶກສາວິສະວະກຳ ກ່າວວ່າ ລົດທີ່ວ່ານີ້ ໃຊ້ງົບປະມານ 1 ພັນ 5 ຮ້ອຍໂດລາສະຫະລັດ ເທົ່ານັ້ນ ໃນການສ້າງມັນຂຶ້ນມາ ແລະໃນຂະນະທີ່ຄວາມໄວຂອງລົດສູງສຸດນີ້ແມ່ນ ມີແຕ່ 30 ກິໂລແມັດ ຕໍ່ຊົ່ວໂມງ ແຕ່ອາຈານສອນຂອງພວກເຂົາເຈົ້າ ຈຶ່ງກ່າວວ່າ ລົດທີ່ວ່ານີ້ ເປັນຈຸດເລີ້ມຕົ້ນຂອງການແກ້ໄຂບັນຫາທີ່ຫຍຸ້ງຍາກໃນເຂດກາຊາ ທ່ານ Mazen Abu Amer ຈາກມະຫາວິທະຍາໄລ Al Azhar ໃນກາຊາ ກ່າວວ່າ ລົດທີ່ກ່າວມານີ້ ແມ່ນເປັນພຽງຕົວແບບເທົ່ານັ້ນ ແຕ່ວ່າ ພວກນັກສຶກສາເຫຼົ່ານີ້ ຫວັງວ່າ ພວກຜູ້ອຸບປະຖຳເຂົາເຈົ້າ ອາດຈະຊ່ອຍພວກເຂົາເຈົ້າໄດ້ ໃຫ້ໄປສູ່ການສ້າງເປັນອຸດສາຫະກຳຈຳນວນຫຼວງຫຼາຍມື້ໃດມື້ນຶ່ງ